open-index/open-wikipedia-markdown huggingface dataset:
Fever av Aerosmith

«**Fever**» er ein song av det amerikanske hardrockbandet Aerosmith. Songen kom ut på det særs suksessrike albumet deira *[[Get a Grip]]* i 1993. Han vart skriven av Steven Tyler og Joe Perry og er den einaste Tyler/Perry-songen på *Get a Grip* skriven utan hjelp av eksterne «song-doktorar». Sngen er det fjerde sporet på *Get a Grip*, og er fire minuttar og femten sekundar langt. Songen nådde femteplassen på Billboard Mainstream Rock Tracks-lista og er ein av sju spor frå *Get a Grip* som gjekk inn på ei salsliste. 

## Innhald
Songen ser ut til å handla om å ha det gøy, og korleis bandmedlemmene, spesielt Steven Tyler, har forlate narkotika til fordel for sex og andre fornøyelege ting i livet, med tekstar som «the buzz that you be gettin' from the crack don't last, I'd rather be OD'in on the crack of her ass.».

Songen har tungt gitarspel av Joe Perry og Brad Whitford, ein fartsfylt trommerytme og bassrytme av Joey Kramer og Tom Hamilton, og høg og variert song og munnspel av Tyler. Gitarsoloen blir spelt av Whitford.

## Salslister (Aerosmith-versjonen)
«Fever» debuterte på 25. plassen på den amerikanske *Billboard* Album Rock Tracks-lista for veka som starta 4. september 1993

## Garth Brooks-versjonen

Countryartisten Garth Brooks spelte inn songen in 1995, då kalla «The Fever».

### Innhald
Den countryrock-genererte versjonen til Brooks hadde ein endra tekst som skildra ei rodeo-stjerne som var avhengig av yrket sitt (t.d. «He's got a split finger wrap and his rope's pulled way too tight / He's got a lunatic smile 'cause he's really drawn deep tonight.»). Songen var med på albumet *[[Fresh Horses]]*. Som den andre singelen frå albumet nådde han 23. plassen på den amerikanske *Billboard* Hot Country Singles & Tracks (no Hot Country Songs) og andreplassen på *[[magasinet RPM|RPM]]* Top Country Tracks-lista i Canada. Brooks inkluderte òg songen på konsertane sine og han dukka opp i 1998 på albumet hans *[[Double Live av Garth Brooks|Double Live]]*.

### Medverkande
*Garth Brooks – solo- og korvokal
*Mike Chapman – bassgitar
*Rob Hajacos – fele
*Gordon Kennedy – elektrisk gitar
*Chris Leuzinger – elektrisk gitar
*Milton Sledge – trommer og perkusjon

### Salslister
«The Fever» debuterte på 27. plassen på den amerikanske *Billboard* Hot Country Singles & Tracks for veka 25. november 1995.

### Årslister

## Andre versjonar
Garth Brooks si utgåve av songen vart også spelt inn av den amerikanske countrymusikaren Chris LeDoux i 1998 på albumet hans *One Road Man*.

## Kjelder

**Denne artikkelen bygger på «[[:en:Fever (Aerosmith song)|Fever (Aerosmith song)]]» frå ,  den 15. mai 2023.* 
*** oppgav desse kjeldene:*
Shut Up and Dance av Aerosmith

«**Shut Up and Dance**» er ein song av det amerikanske rockebandet Aerosmith, skriven av Steven Tyler, Joe Perry, Jack Blades og Tommy Shaw. Han kom først ut i 1993 på albumet *[[Get a Grip]]*. Som singel kom han berre ut i Storbritannia, der han nådde 24. plassen på UK Singles Chart. Han vart framført i filen *[[Wayne's World 2]]* i 1993. Denne live-versjonen er òg med på filmmusikkalbumet.

## Tekst
Noko av teksten er dobbeltyding, som «sex is like a gun: you aim, you shoot, you run» og «when you're splittin' hairs with Mr. Clean, it's like gettin' head from a guillotine, and the night has just begun.»  Refrenget er «talk is cheap, shut up and dance; don't get deep, shut up and dance.»

## Kjelder

**Denne artikkelen bygger på «[[:en:Shut Up and Dance (Aerosmith song)|Shut Up and Dance (Aerosmith song)]]» frå ,  den 15. mai 2023.* 
*** oppgav desse kjeldene:* &nbsp;

*
Stig Johansen

**Stig Johansen** () er ein tidlegare fotballspelar frå Kabelvåg i Nordland. Han var i to periodar angrepsspelar på Bodø/Glimt og svensk seriemeister 1999 for Helsingborg IF.

## Karriere
### Klubbspel
Johansen spelte frå 1989 til 1992 på Kabelvåg IL sitt lag på nivå 4. 1993-sesongen var han aktiv for Fotballklubben Mjølner på nivå 2. Johansen treivst ikkje i Narvik, melde ved sesongslutt difor overgang til nyskipa FK Lofoten. I 1994 skåra han 38 seriemål for laget frå Vågan på nivå 4. Til 1995-sesongen skreiv han kontrakt med Bodø/Glimt. Med 19 nettkjenningar vart han toppskårar for eit mannskap som enda på tredjeplass i eliteserien 1995. Også i 1996 og 1997 var han toppskårar for Bodø-laget.

I august 1997 vart Johansen overført til engelske Southampton FC. Korkje der, eller i Bristol City FC, makta han å spele seg til plass i fyrsteellevaren. Sommaren 1998 gjekk turen til til svenske Helsingborg, der norske Åge Hareide var lagsjef. Hareide, med Johansen på laget, leia Helsingborg til triumf i Allsvenskan 1999.

Frå 2001 til og med 2009 spelte Johansen på Bodø/Glimt sitt lag i vekselvis eliteserien og på nivå 2 i seriesystemet. I 2003 var han kaptein for eit Bodø/Glimt-mannskap som kom på andreplass i eliteserien og spelte NM-finale mot Rosenborg BK. På Ullevaal stadion i Oslo sende Johansen Glimt i føringa, før Rosenborg utlikna og vann med 3–1 etter ekstraomgangar. 

### Landslagsspel
Johansen deltok i 3 landskampar, alle under ei turnering i Australia i januar 1997. Noreg tapte mot Sør-Korea og Australia, mot New Zealand vart det siger 3–0. Johansen kom ikkje på skåringslista.

## Merittar
*Vinnar av Allsvenskan: 1999 med Helsingborg IF
*Tapande NM-finalist: 2003 med Bodø/Glimt
*Sølv i eliteserien: 2003 med Bodø/Glimt
*Bronse i eliteserien: 1995 med Bodø/Glimt

## Kjelder

**Denne artikkelen bygger på «[[:en:Stig Johansen|Stig Johansen]]» frå ,  den 16. mai 2023.*  
*Stig Johansen i eu-football
Ceilidh Culture

**Ceilidh Culture** er ein årleg festival som blir halden i Edinburgh i Skottland. Han omfattar folkemusikk, song, dans og forteljing. Festivalen omfattar no eit månadlangt program som finn stad rundt påske. Det noverande formatet blei innført i 2003, sjølv om Edinburgh har hatt ein festival med tradisjonell ceilidh-musikk og tradisjonelle kunster sidan 1951.

## Historie
Hamish Henderson var instrumental i å skapa den fyrste Edinburgh People's Festival i 1951, med støtte frå British Council, det britiske kommunistpartiet og fagforeininga Scottish TUC. Her blei Ewan MacColl sitt skodespel *Uranium 235* framført, medan Flora MacNeil og andre song gæliske songar. I 1952 varte festivalen i tre veker. Han hadde mista nesten alle dei økonomiske støttespelarane sine, og hadde ei redusert program med hovudfolkus på ceilidhen. I  1953 var han blitt endå mindre, men både Jeannie Robertson og Jean Ritchie hadde minneverdige opptredenar. People's Festival i 1954 var den siste.People's Festival blei gjenoppliva i 2002 av ein skotsk parlamentsmedlem frå Scottish Socialist Party, Colin Fox. 

I 1964 blei det halde ein **Edinburgh Folk Festival**, der grupper og musikarar som The Corries, The Dubliners, Ian Campbell Folk Group og Robin Hall og Jimmie Macgregor opptredde. Frå 1979 til 1999 var det ein årleg Edinburgh Folk Festival med alle dei større gruppene innan keltisk musikk representerte – Planxty, The Boys of the Lough, Battlefield Band og så bortetter. Økonomiske vanskar førte til at festivalen enda att i 1999, men i 2003 blei det lansert ei ny tilstelling kalla Ceilidh Culture.

## Kjelder

**Denne artikkelen bygger på «[[:en:Ceilidh Culture|Ceilidh Culture]]» frå ,  den 16. mai 2023.*
Christian Platou

**Christian Emil Stoud Platou** () var ein norsk jurist og jarnbanemann frå Hamar. Han var generaldirektør i Norges Statsbaner 1912–1919 og stortingsmann for partiet Høgre 1922–1923.

## Karriere
Platou vart cand.jur. i 1884 og arbeidde deretter i to år som notarius i Mandal. Etterpå var han tilsett i Norges Statsbaner (NSB), fyrste åra som sekretær, sidan som assisterande trafikkdirektør. Han var trafikkdirektør frå 1907 og overstyrar for Hovedbanen mellom 1910 og 1912. Til sist fungerte han som generaldirektør for NSB i åra fram til mars 1919.

Frå 1919 var Platou president i det nydanna Norges Industriforbund til han døydde brått på Rena. Han var attåt styremedlem i O. Mustad & Søn, Schous Bryggeri og Christiania Sparebank. Hausten 1921 vart han vald til stortingsmann, på Stortinget representerte han valkrinsen Kristiania og partiet Høgre. På Tinget var han medlem i Jarnbanekomiteen.

## Kjelder

**Denne artikkelen bygger på «[[:nb:Christian Emil Stoud Platou|Christian Emil Stoud Platou]]» frå ,  den 16. mai 2023.*
Blærerotfamilien

**Blærerotfamilien** er ein plantefamilie i ordenen Lamiales som omfattar fire slekter. 

Familien har fleire artar med klistrete blad og fangar mindre dyr (insekt), som han tar til seg, som eit viktig næringstilskot.  Plantar med denne eigenskapen blir kalla kjøtetande plantar. 

## Bruk

* Tettegras (*Pinguicula vulgaris*) har vore rekna for å kunna brukast til syrning av mjølk, men dette er omdiskutert (sjå tettemjølk).

## Kjelder

**Denne artikkelen bygger på «[[:no:Blærerotfamilien|Blærerotfamilien]]» frå ,  den 16. mai 2023.*  

## Bakgrunnsstoff
*
Sakkunnig vitne

Eit **sakkunnig vitne** eller **ekspertvitne** er ein person som vitnar i ei rettssak som ekspert innanfor eit særskild fagfelt. Eit slikt vitne kan ha oppnådd ekspertisen sin gjennom utdanning, trening, sertifisering, særskilde evner eller erfaringar, og kan bruka denne til å gje si tolking av prov eller faktum. Sakkunnige tvitne kan også gje skriftlege ekspertprov innanfor feltet der dei har ekspertise. Vitnemåla deira kan bli forsøkt tilbakeviste av vitnemål frå andre kunnige, eller av andre prov eller fakta.

## Historie
Bruken av ekspertar i rettstvistar går tilbake til oldtida. I det gamle Babylonia kunne ein til dømes nytta jordmødrer som ekspertar innan spørsmål om svangerskap, jomfrudom og kvinneleg fruktbarheit. Romarriket nytta jordmødrer på same vis, i tillgg til handskriftekspertar og  landmålarar. Det kodifiserte regelverket kring av ekspertvitne og høvet til å bruka vitnesbyrd og vitskaplege prov frå dei har utvikla seg betydeleg i det vestlege rettssystemet dei siste 250 åra. Konseptet med å tillata eit sakkunnig vitne å vitne i ein rettssituasjon og leggja fram meiningsfulle bevis om fakta til andre vitne blei fyrst introdusert i engelsk rett av lord Mansfield i saka *Folkes v. Chadd* i 1782, der ein sivilingeniør, John Smeaton, fekk løyve til å gje ei vitskapleg grunna uttaling som ikkje var eit reint vitnesbyrd. Denne saka blir ofte rekna som grunnlaget for moderne reglar om ekspertvitneforklaring i Common Law-område.

Nokre typiske område der ein kan bruka ekspertisen til sakkunnig er omfanget av skader, mental tilstand, grunnen til at noko feila, tap av inntekt, pleiekostnader og liknande. I ei sak knytt til åndsrett kan ein ekspert bli gjeven to eksemplar musikk, tekstar, krinskort eller liknande og beden om å greia ut om graden av likskap mellom dei.

Den amerikanske rettsregelen kjend som *Frye* test stammar frå saka *Frye v. United States* (1923). Denne seier at vitskapen bak sakkunnige vitnesprov må vera generelt akseptert for at ein skal kunna tillata dei. Saka dreidde seg om ein kunne bruka løgndetektor og eit ekspertvitne som forklarte funna frå han for å visa uskuld. Dette blei ikkje godteke av retten.

## Kjelder

**Denne artikkelen bygger på «[[:en:Expert witness|Expert witness]]» frå ,  den 16. mai 2023.*
Jon Alfred Mjøen

**Jon Alfred Hansen Mjøen** () var ein norsk kjemikar, farmasøyt og hygienikar, fødd på Oppdal i Sør-Trøndelag. Han er særleg kjend for sine studiar i rasebiologi og eugenikk. På 1910- og 1920-talet var han den fremste talsmannen for rasehygiene i Noreg. Mjøen var far til Fridtjof Mjøen, Sonja Mjøen og Jon Lennart Mjøen, og var bror til Alf Mjøen.

## Liv og virke
Mjøen tok i 1894 doktorgrad i organisk kjemi i Leipzig. Deretter var han universitetsstipendiat i Kristiania. År 1906 grunnla han Vinderen biologiske laboratorium. I 1912 tok han del i stiftinga av den internasjonale eugeniske (rasehygieniske) føderasjonen. To år seinare gav han ut boka *Racehygiene*. Dette verket vart skarpt kritisert av sentrale folk i det norske forskningsmiljøet på arve-genetikk. Folk som Kristine Bonnevie og Otto Lous Mohr hevda Mjøens arbeid ikkje heldt vitskapleg nivå.

Mjøen hevda at eit moderne samfunn burde vernast seg mot «dårlege arveberara», til dømes mentalt handikappa, forbrytarar og prostituerte. Slike menneske skulle nektast å få barn. Liknande tankar fann gjenklang i medisinske miljø i åra kringom fyrste verdskrigen, men det var lita semje og kva åtgjerder som var legitime for å hindre  vidareført dårlege arveanlegg. Gjennom tidsskriftet *Den nordiske race* presenterte Mjøen frå 1920 nordeuropearar som eit rasemessig ideal. Med andre verdskrigen og nazismen kom denne rasehygieniske tenkninga i vanry.

## Kjelder

*
Desmond Child

**John Charles Barrett** (), kjend profesjonelt som **Desmond Child**, er ein USA-amerikansk låtskrivar og produsent. Han vart innlemma i Songwriters Hall of Fame i 2008.

Hittar han har medverka på som låtskrivar omfattar Kiss-songen «I Was Made for Lovin' You»; Joan Jett & the Blackhearts sin «I Hate Myself for Loving You»; Bon Jovi-songane «You Give Love a Bad Name», «Livin' on a Prayer», «Bad Medicine» og «Born to Be My Baby»; Aerosmith-songane «Dude (Looks Like a Lady)», «Angel», «What It Takes» og «Crazy»; Cher-songane «We All Sleep Alone» og «Just Like Jesse James»; Alice Cooper-songen «Poison»; Michael Bolton-songen «How Can We Be Lovers?»; og Ricky Martin-songane «The Cup of Life» og «Livin' la Vida Loca».

## Diskografi
### Desmond Child & Rouge
* *Desmond Child & Rouge* (Capitol Records) (1979)
** «Our Love Is Insane» (nr. 51, 1979)
* *Runners in the Night* (Capitol Records) (1979)

### Solo
* *[[filmmusikkalbumet The Warriors|The Warriors: The Original Motion Picture Soundtrack]]* (A&M Records) (1979)
** Song: «Last of an Ancient Breed»
* *[[Discipline av Desmond Child|Discipline]]* (Elektra Records) (1991)

### For og med andre artistar

## Kjelder

**Denne artikkelen bygger på «[[:en:Desmond Child|Desmond Child]]» frå ,  den 16. mai 2023.* 
*** oppgav desse kjeldene:* &nbsp;

## Bakgrunnsstoff
* 
*
Songen Nine Lives

«**Nine Lives**» er ein song av det amerikanske hardrockbandet Aerosmith. Han vart gitt ut i 1997 som førstesingel og tittelspor frå albumet *[[Nine Lives av Aerosmith|Nine Lives]]*.  Songen vart skriven av vokalist Steven Tyler, gitaristen Joe Perry og låtskrivaren Marti Frederiksen.

Songen startar med at Tyler imiterer kattejamring.

## Hitlisteplassering
«Nine Lives» vart gitt ut som ein promoteringssingel til rockeradio og nådde ein 37. plass på Mainstream Rock Tracks-lista i 1997.

## På konsert
På den lange Nine Lives-turneen deira frå 1997-1999 var «Nine Lives» nesten alltid opningsnummeret. Bandet framførte òg songen på nokre få TV-opptredenar, inkludert ein på *[[Saturday Night Live]]*.

## I andre medium
«Nine Lives» er ein av dei to temasongane framførte av Aerosmith brukt i videospelet *[[Dead or Alive 3]]* for Xbox laga av Team Ninja. Han blir spelt under introen.

Songen blir òg spelt på Rock 'n' Roller Coaster Starring Aerosmith i Disney's Hollywood Studios i Walt Disney World. Denne er eksklusiv for «Limousine» (karusell) med nummerskiltet «1QKLIMO».

## Kjelder

**Denne artikkelen bygger på «[[:en:Songen Nine Lives|Songen Nine Lives]]» frå ,  den 16. mai 2023.* 
*** oppgav desse kjeldene:*
Falling in Love (Is Hard on the Knees)

«**Falling in Love (Is Hard on the Knees)**» er ein song av det amerikanske hardrockbandet Aerosmith som kom ut på det 12. studioalbumet deira, *[[Nine Lives av Aerosmith|Nine Lives]]* (1997). Songen vart skriven av Steven Tyler, Joe Perry og Glen Ballard, som hadde signert for å produsera *Nine Lives*. Sjølv om han vart fjerna frå rolla halvvegs i produksjonen og erstatta av Kevin Shirley, vart Ballard framleis kreditert for bidraga sine til albumet; han skreiv òg «Pink» med Tyler og Perry og «Taste of India» med Tyler og Richard Supa.

Songen vart gitt ut som singel 11. februar 1997 og toppa Den spanske singellista og nådde andreplassen i Canada i fire veker. Den toppa òg UK Rock Chart og den amerikanske *[[magasinet Billboard|Billboard]]*. Mainstream Rock-lista. Andre stader nådde låten ein fjerdeplass i Tsjekkia, medan han nådde topp 10 i Finland og topp 30 i Island, Sverige, Sveits og Storbritannia. På den amerikanske Hot 100 nådde den 35. plassenen.

## Musikkvideo
Det vart produsert ein musikkvideo for å promotera singelen. Videoen vart regissert av Michael Bay, og hadde eit surrealistisk landskap skildra som «*[[filmen 12 Monkeys|12 Monkeys]]* møter *[[filmen Brazil (1985)|Brazil]]*». Mange supermodellar, som Angie Everhart, er med som sjukepleiarar, herskerinner og prinsesser. Videoen til songen vann bandet ein MTV Video Music Award for beste rockevideo i 1997.

## Innhald
**Amerikansk CD- og kassettsingel**
# «Falling in Love (Is Hard on the Knees)» – 3:25
# «Fall Together» – 4:38

**Britisk og australsk CD-singel**
# «Falling in Love (Is Hard on the Knees)» – 3:25
# «Fall Together» – 4:38
# «Sweet Emotion» – 4:34
# «Season of Wither» – 5:39

## Salslister

### Vekeslister

### Årslister

## Salstrofé

## Kjelder

**Denne artikkelen bygger på «[[:en:Falling in Love (Is Hard on the Knees)|Falling in Love (Is Hard on the Knees)]]» frå ,  den 16. mai 2023.* 
*** oppgav desse kjeldene:* &nbsp;
Hole in My Soul

«**Hole in My Soul**» er ein powerballade av det amerikanske hardrockbandet Aerosmith. Han vart skriven av Steven Tyler, Joe Perry, og den profesjonelle låtskrivaren og mangeårige samarbeidspartnaren til Aerosmith, Desmond Child. Han kom ut som den andre singelen frå *[[Nine Lives av Aerosmith|Nine Lives]]* i 1997.

## Salslister
Songen nådde 51. plassen på ''Billboard'' Hot 100, fjerdeplassen på Mainstream Rock Tracks-lista, 29. plassen i Storbritannia og fjerdeplassen i Latvia. 

## Innhald

### Hole in My Soul - gul - 450124

### Hole in My Soul - raud - 450155

## På konsert
På konsert har Steven Tyler vore kjend for å byta ut nokre linjer med meir dryge tekstar. På ein liveversjon av songen frå albumet *[[A Little South of Sanity]]* syng Tyler «I fuck with my boots on cause you fuck with my head» i staden for teksten til studioversjonen «I sleep with my boots on, but you're still in my head».

Bandet spelte songen mykje på den lange Nine lives-turneen frå 1997-1999, men har nesten aldri spelt den sida.

## Musikkvideo
Musikkvideoen var regissert av Andy Morahan og handla om ein nerdete high school-elev (spelt av Branden Williams), ofte mobba, som ikkje lykkast i å finna den rette jenta. Han bruker sitt vitskaplege geni til å byggja ein kloningsmaskin og skaper ei vakker jente (spelt av Eva Mendes), men ho møter ein annan på ein fest. Han skaper ei jente til som han òg mister til ein fotballspelar (spelt av Seann William Scott).  Ein klassekamerat (spelt av Alexandra Holden) oppdagar maskina hans og stoppar han frå å skapa ei anna jente for seg sjølv, og han innser at jenta for han hadde vore der heile tida.

## Kjelder

**Denne artikkelen bygger på «[[:en:Hole in My Soul|Hole in My Soul]]» frå ,  den 16. mai 2023.* 
*** oppgav desse kjeldene:*

## Bakgrunnsstoff
*
Taste of India

«**Taste of India**» er ein song av det amerikanske hardrockbandet Aerosmith. Han vart gitt ut i 1997 på det 12. studioalbumet deira, *[[Nine Lives av Aerosmith|Nine Lives]]*, og som ein promoteringssingel for radio, der han nådde tredjeplassen på Mainstream Rock Tracks-lista i 1998. Songen vart skriven av vokalisten Steven Tyler, gitaristen Joe Perry og låtskrivaren Glen Ballard.  Songen, som varer i underkant av seks minutt, inneheld element av indisk musikk heile vegen, saman med drivande gitarriff og ein tung backbeat, og dessutan ein sarangi-intro av Ramesh Mishra, ein elev av Ravi Shankar. Joe Perry og Brad Whitford speler begge Stratocasterar på denne songen.

Bandet uttalte at dei fekk ideen til denne songen ved å gå forbi ein restaurant ved namn «Taste of India».

## Konsertversjonar
Denne songen hadde ikkje vorte spelt live sidan Nine Lives-turneen før konserten i Bangalore 2. juni 2007. Det var opningslåten på konserten, og vart spelt med det indiske flagget som bakgrunn.

## Kjelder

**Denne artikkelen bygger på «[[:en:Taste of India|Taste of India]]» frå ,  den 16. mai 2023.* 
*** oppgav desse kjeldene:*
Edinburgh People's Festival

**Edinburgh People's Festival** er ein kultur- og arbeidarrørslefestival halden i Edinburgh i Skottland. Han er meint som ei feiring av lokalt talent og kulturunderhaldningar i heile byen, ikkje minst i utkantområde, til prisar alle har råd til.

## Historie
Festivalen blei skipa i 1951 som eit alternativ til Edinburgh International Festival. Han blei halden fram til 1954, med bidrag frå Hamish Henderson, Ewan MacColl, Joan Littlewood, Norman Buchan og Joe Corrie. Tradisjonsmusikk-delen av festivalen blei vidareført som Edinburgh Folk Festival frå 1964, gjenoppliva som Ceilidh Culture frå 2003.

People's Festival blei gjenoppretta i 2002 av politikaren Colin Fox, som seinare blei skotsk parlamentsmedlem. Dette var ein reaksjon mot høge billettprisar i Edinburgh Festival Fringe og andre Edinburgh-festivalar, og mangelen på arrangement utanfor sentrum. Festivalen blei organisert av Scottish Socialist Party, fagforeiningar og lokale utøvarar.

Sidan 2002 har People's Festival hatt framsyningar i Saughton Prison, Edinburgh Royal Infirmary, Det skotske parlamentet, The Stand Comedy Club, Woodburn Miners Welfare, BMC Club i Gorgie, Artspace i Craigmillar, North Edinburgh Arts Centre og i samfunnshus i alle delar av byen.

I 2009 omfatta programmet ein Hamish Henderson Memorial lecture, lanseringa av boka *What [[Robert Burns]] means to me* i høve 250-årsjubileet til diktaren, ein  spasertur rundt 'Radical Edinburgh', konserten *Songs of the People* og ein tur rundt Rebus sitt Edinburgh støtta av Ian Rankin.

## Kjelder

**Denne artikkelen bygger på «[[:en:Edinburgh People&#39;s Festival|Edinburgh People&#39;s Festival]]» frå ,  den 16. mai 2023.*  

## Bakgrunnsstoff

* Edinburgh People's Festival
Bjørkefamilien

**Bjørkefamilien** er ein plantefamilie som omfattar seks slekter med lauvfellande tre og buskar. Blada sit spreitt og er som regel dobbeltanna. Hann- og hoblomane sit kvar for seg i blomestandar kalla raklar, men alle plantar har blomar av begge kjønn (sambu). Pollineringa skjer med vinden. 

Familien er hovudsakleg utbreidd i tempererte strøk på den nordlege halvkula, men finst sørover til Andesfjellene og Sumatra. Artane er fordelte på to underfamiliar, som av og til blir rekna som sjølvstendige familiar: Betuloideae med bjørk og or, og Coryloideae med hassel, agnbøk, humlebøk og *[[Ostryopsis]]*.

## Kjelder

**Denne artikkelen bygger på «[[:no:Bjørkefamilien|Bjørkefamilien]]» frå ,  den 16. mai 2023.*  

## Bakgrunnsstoff
* 

* 
* 
* 
* 
*
Ramesh Mishra

**Ramesh Mishra** () var ein indisk sarangi-spelar.

Mishra kom frå ein familie av sarangi-spelarar og studerte frå tidleg alder under fleire av dei eldre slektningane sine. Han var disippel av Ravi Shankar og har gjort ei rekkje innspelingar. I tillegg til framføringane sine av indisk klassisk musikk har han spelt inn med det amerikanske rockebandet Aerosmith (på albumet *[[Nine Lives av Aerosmith|Nine Lives]]* frå 1997). Mishra vart tildelt Sangeet Natak Akademi Award i 2008.

## Utvald diskografi
*Waiting for Love* (album med Shujaat Khan) 1999

## Død
Mishra døydde av kreft 13. mars 2017 i ein alder av 68 år i New York.

## Kjelder

**Denne artikkelen bygger på «[[:en:Ramesh Mishra|Ramesh Mishra]]» frå ,  den 16. mai 2023.* 
*** oppgav desse kjeldene:*

## Bakgrunnsstoff
*Offisiell nettstad
Songen Just Push Play

«**Just Push Play**» er ein song av det amerikanske rockebandet Aerosmith, frå det 13. studioalbumet deira med same namn (2001). Songen vart skriven av Steven Tyler, Mark Hudson og Steve Dudas. Han vart gitt ut som singel den 17. april 2001, og nådde ein 10. plass på den amerikanske *[[magasinet Billboard|Billboard]]* *[[Mainstream Rock Tracks]]*-lista. Etter at han vart brukt i Dodge Ram-reklamar, vart «Just Push Play» lagt på spelelista til popradio-stasjonar i november 2001 og nådde 38. plassen på Billboard Top 40 Mainstream-lista.

## Komposisjon
Songen er kjend for sine forvrengde gitarar, bruk av synthesizer (spesielt med trommer og tekst), og Steven Tyler sin patois-aktige song.  Refrenget av songen inneheld òg frasen «fuckin' A» som blir sensurert med eit pip i store delar av songen; heilt til slutten, når skjellsordet faktisk kan høyrast eit par gonger. Radioredigeringa pip dette ut medan radiomiksen erstattar teksten. Songen har òg ein referanse til «Walk This Way».

## I andre medium
Songen vart mykje spelte på Just Push Play-turneen til Aerosmith og vart òg brukt i Dodge Ram-reklamar, under partnarskapet til bandet med bilfirmaet i 2001. Songen vart òg spelt under framferda til Aerosmith på den historiske velgjerdskonserten*[[United We Stand: What More Can I Give]]* i oktober 2001. Låten vart òg inkludert på samleplata *[[O, Yeah! Ultimate Aerosmith Hits]]* frå 2002, men var ein radioredigert versjon av låten i staden for originalen.

## Musikkvideo
Musikkvideoen til songen er berre klipp av bandet som framfører songen på konsert.

## Salslister

## Kjelder

**Denne artikkelen bygger på «[[:en:Just Push Play (song)|Just Push Play (song)]]» frå ,  den 16. mai 2023.* 
*** oppgav desse kjeldene:*
Paul Santo

**Paul Santo** er ein USA-amerikansk musikar, låtskrivar, plateprodusent og lydteknikar, mest kjend for arbeidet sitt i studio med artistar som Aerosmith, Eric Clapton, Kid Rock, David Gilmour frå Pink Floyd, Ringo Starr og Ozzy Osbourne.

Arbeidet hans har gjeve han fleire Grammypris-nominasjonar.

## Kjelder

**Denne artikkelen bygger på «[[:en:Paul Santo|Paul Santo]]» frå ,  den 16. mai 2023.* 
*** oppgav desse kjeldene:* &nbsp;

## Bakgrunnsstoff
*
Paul Caruso

**Paul Caruso** () var ein USA-amerikansk trommeslagar som spelte for Boston-bandet The Atlantics.

Caruso vart med i Atlantics i 1979, som erstatning for Ray *Boy* Fernandes, og spelte på den bestseljande plata deira, *Lonelyhearts*. Han var medprodusent og spelte trommer på songen «Mercy» frå Joe Perry-albumet *[[Joe Perry av Joe Perry|Joe Perry]]* som vart nominert til ein grammypris. Han opptredde òg på *[[Late Night with Conan O'Brien]]* som trommeslagar for Perry omtrent eit år før han døydde. Caruso var òg lydteknikar på to Aerosmith-album, *[[Just Push Play]]* i 2001 og *[[Honkin' on Bobo]]* i 2004.

Han kollapsa og døydde 50 år gammal i heimen sin i Kingston. Han etterlét seg kona Susan og to søner, Christian og Zachary.

## Kjelder

**Denne artikkelen bygger på «[[:en:Paul Caruso|Paul Caruso]]» frå ,  den 16. mai 2023.* 
*** oppgav desse kjeldene:* &nbsp;
Fly Away from Here

«**Fly Away from Here**» er ein powerballade av den amerikansker rockegruppa Aerosmith. Det var den andre singelen frå albumet deira *[[Just Push Play]]* frå 2001. Hanv ar skriven av låtskrivarane Marti Frederiksen og Todd Chapman. Songen er ein ballade om å ønskja å komma seg bort eller rømme med ein elska. Han fekk ikkje noko særleg gjennomslag på hitlistene, men vart spelt ein del på radio for vaksen moderne musikk. 

## Musikkvideo
Musikkvideoen var regissert av Joseph Kahn og var svært futuristisk og høgteknologisk. I videoen speler òg skodespelaren Jessica Biel, og den yngste dottera til Steven Tyler, Chelsea som portretterer Steven som barn i denne videoen.

## Innhald
# «Fly Away from Here (Radio Remix Edit)»
# «Fly Away from Here (albumversjon)»
# «Fly Away from Here (Rock Remix Edit)»
# «I Don't Want to Miss a Thing (Armageddon-versjon)»

## Medverkande
*Steven Tyler – solovokal
*Tom Hamilton – bass
*Joey Kramer – trommer
*Joe Perry – sologitar, korvokal
*Brad Whitford – rytmegitar
;Andre medverkande
*Jim Cox – piano
*Paul Santo – Kurzweil

## Salslister

## Kjelder

**Denne artikkelen bygger på «[[:en:Fly Away from Here|Fly Away from Here]]» frå ,  den 16. mai 2023.* 
*** oppgav desse kjeldene:* 
*
Sunshine av Aerosmith

«**Sunshine**» er ein song av det amerikanske hardrockbandet Aerosmith, skriven av Steven Tyler, Joe Perry og Marti Frederiksen. Han kom ut midt i 2001 som ein promosingel frå albumet deira *[[Just Push Play]]*.

Aerosmith måtte avlysa ein konsert i Irvine i California for å fullføra innspelinga av musikkvideoen til denne songen.

Teksten til songen har ein *[[Alice i Eventyrland]]*-kjensle med tekstar som «I followed Alice into wonderland», «Took to the hatter like a walk in the park», «I ate the mushroom and I dance with the queen», «I chased that rabbit up her Bodhi Tree» og «That caterpillar's tryin' to cop a plea». 

Omslaget vart teikna av teiknaren Larry Welz.

«Sunshine» er òg eit gatenamn for LSD. Teksten «Sunshine, the kind that everybody knows» kan likevel tyda på at songen ikkje refererer til LSD. Det var den siste originale Aerosmith-singelen som vart gitt ut på studioalbumet til bandet før singelen «Legendary Child» frå 2012, sjølv om singlane «Girls of Summer» frå 2002 og «Devil's Got a New Disguise» frå 2006 vart gitt ut på samlealbum.

## Musikkvideo
Musikkvideoen, regissert av Samuel Bayer, inneheld fleire karakterar frå boka, og Tyler portretterer Mad Hatter.

## Innhald
***Promo CD:**
# «Sunshine (Radio Remix)» - 3:26

## Kjelder

**Denne artikkelen bygger på «[[:en:Sunshine (Aerosmith song)|Sunshine (Aerosmith song)]]» frå ,  den 16. mai 2023.* 
*** oppgav desse kjeldene:*
Liv Tyler

**Liv Rundgren Tyler** () er ei USA-amerikansk skodespelarinne, produsent, songar og tidlegare modell. Ho byrja ein modellkarriere som 14-åring. Seinare bestemde ho seg for å fokusera på skodespel og filmdebuterte i *[[Silent Fall]]* (1994); ho oppnådde vidare kritisk anerkjenning med hovudroller i *[[filmen Heavy|Heavy]]* og *[[Empire Records]]* (begge 1995), og dessutan *[[That Thing You Do!]]* og *[[Stealing Beauty]]* (begge 1996). Ho medverka deretter i filmar som *[[Inventing the Abbotts]]* (1997), *[[filmen Armageddon (1998)|Armageddon]]* (1998), *[[Cookie's Fortune]]* og *[[filmen Onegin|Onegin]]* (begge 1999), *[[Dr. T & the Women]]* (2000) og *[[One Night at McCool's]]* (2001). Ho spelte deretter Arwen Undómiel i filmtrilogien ''Ringdrotten'' (2001-2003), som vart ein av dei mest lønnsame filmseriane i historia.

Etter suksessen med *Ringenes herre* har Tyler hatt ei rekkje roller, mellom anna i filmane *[[filmen Jersey Girl (2004)|Jersey Girl]]* (2004), *[[Lonesome Jim]]* (2005), *[[Reign Over Me]]* (2007), *[[filmen The Strangers (2008)|The Strangers]]*, *[[filmen The Incredible Hulk|The Incredible Hulk]]* (begge 2008), *[[filmen Super (2010)|Super]]* (2010), *[[Space Station 76]]* (2014), *[[filmen Wildling|Wildling]]* (2018) og *[[filmen Ad Astra|Ad Astra]]* (2019). Utanom film har ho spelt i HBO-serien *[[TV-serien The Leftovers|The Leftovers]]* (2014-2017), BBC-serien *[[TV-serien Gunpowder|Gunpowder]]* (2017), ITV/Hulu-serien *[[TV-serien Harlots|Harlots]]* (2018-2019) og Fox-serien *[[9-1-1: Lone Star]]* (2020).

Tyler er òg songar. Etter å ha sunge med komponisten Howard Shore, dukka ho opp som gjestevokalist på The Lemonheads-albumet *[[Varshons]]* (2009) der ho song ein versjon av Leonard Cohen-songen «Hey, That's No Way to Say Goodbye». Ho dukka opp på bonusdisken til Evan Dando-albumet *[[Baby I'm Bored]]* (2003) der ho song på songen «Shots Is Fired». I 2011 gav ho ut debutsingelen «Need You Tonight».

Tyler har fungert som UNICEF Goodwill Ambassador for USA sidan 2003, og som talsperson for Givenchy sin parfyme- og kosmetikklinje. Ho er dotter av Steven Tyler og Bebe Buell, sjølv om ho har eit svært nært forhold til adoptivfar sin, Todd Rundgren.

## Kjelder

**Denne artikkelen bygger på «[[:en:Liv Tyler|Liv Tyler]]» frå ,  den 16. mai 2023.* 
*** oppgav desse kjeldene:* &nbsp;

## Bakgrunnsstoff

*
Tracy Bonham

**Tracy Kristin Bonham** () er ein USA-amerikansk alternativ rock-musikar. Ho var fødd og voks opp i Eugene i Oregon, og er ein klassisk opplært fiolinist og pianist, og ein sjølvlært gitarist.

Etter å ha bygd opp ein lokal tilhengjarskare skreiv Bonham kontrakt med Island Records i 1995. Debutalbumet hennar, *[[The Burdens of Being Upright]]* (1996), var ein kritisk og kommersiell suksess og gav henne to Grammy-nominasjonar, i tillegg til å bli sertifisert gullplate av Recording Industry Association of America (RIAA) mindre enn eitt år etter utgivinga. Førstesingelen frå albumet, «Mother Mother», toppa *[[magasinet Billboard|Billboard]]* Alternative Airplay-lista i juni 1996, som var første gongen for ein kvinneleg soloartist. Bonham vart den einaste personen som oppnådde denne bragda fram til Lorde i 2013. Forseinkingar plaga utgivinga av hennar andre album, *[[Down Here]]* (2000), som ikkje nådde hitlistene internasjonalt. Bonham skilde lag med Island eit år etter utgivinga av albumet, før ho vende merksemda mot å jobba med andre musikalske artistar, inkludert The Blue Man Group, som ho opptredde med på deira *[[The Complex Rock Tour Live]]*-turné og live-DVD i 2003.

I 2004 signerte Bonham med Rounder Records-selskapet Zoë Records, som ho gav ut sitt tredje album *[[Blink the Brightest]]* (2005) for. Ho har sidan jobba med ulike andre plateselskap og gitt ut tre album til, *[[Masts of Manhatta]]* (2010), *[[Wax & Gold]]* (2015) og *[[Modern Burdens]]* (2017), og det siste er ei nyinnspeling av *The Burdens of Being Upright*.

## Diskografi

### Albums

### EP-ar

### Konsertalbum
**[[Pure McCartney (2013)|Pure McCartney]]* (2013)

### Singlar

## Kjelder

**Denne artikkelen bygger på «[[:en:Tracy Bonham|Tracy Bonham]]» frå ,  den 16. mai 2023.* 
*** oppgav desse kjeldene:* &nbsp;

## Bakgrunnsstoff

*
Harrogate Convention Centre

**Harrogate Convention Centre**, tidlegare **Harrogate International Centre**, er eit konferanse- og messekompleks i Harrogate i North Yorkshire i England.

## Bakgrunn
Konferansekomplekset har historie tilbake til 1835, då dei fyrste utstillingssalane, The Spa Rooms, blei opna på området. I 1903 opna Royal Hall som arena for sosiale tilstellingar og møte. Utover i 1930-åra og etter andre verdskrigen utvikla Harrogate seg til ein populær konferanse- og messeby i England. I 1961 blei det arrangert 170 konferansar med  deltakarar i Harrogate.

I 1970-åra anbefalte ein uavhengig turistanalyse å byggje eit større konferansesenter for å kunne handtere den aukande konferanseverksemda. Rapporten la grunnlaget for bygginga av Harrogate International Centre, som opna dørene i 1982. Hovudsalen hadde plass til nærare 2000 publikummarar, og eit av dei fyrste store arrangementa i senteret var Eurovision Song Contest 1982.

Sidan har senteret blitt gradvis utbygd, blant anna i tidsrommet 2009–2014. Harrogate Convention Centre har åtte utstillingssalar på til saman  kvadratmeter. I tillegg er det eit hotell tilknytta komplekset. Hovudsalen har plass til opptil 1977 publikummarar, mens Royal Hall har plass til 978 publikummarar.

## Kjelder

**Denne artikkelen bygger på «[[:nb:Harrogate Convention Centre|Harrogate Convention Centre]]» frå ,  den 17. mai 2023.*
What Could Have Been Love

«**What Could Have Been Love**» er ein powerballade av det amerikanske hardrockbandet Aerosmith, som kom ut 22. august 2012. Han kom ut på studioalbumet deira, *[[Music from Another Dimension!]]*. Det kom ut ein musikkvideo av songen 18. oktober 2012 på Vevo.com. Songen hadde live-premiere 8. november 2012 på Chesapeake Energy Arena i Oklahoma City i Oklahoma.

I november 2012 nådde songen sjuandeplassen i Japan på *[[magasinet Billboard|Billboard]]* Japan Hot 100-lista.

## Salslister

## Kjelder

**Denne artikkelen bygger på «[[:en:What Could Have Been Love|What Could Have Been Love]]» frå ,  den 17. mai 2023.* 
*** oppgav desse kjeldene:* &nbsp;
Can't Stop Lovin' You av Aerosmith

«**Can't Stop Lovin' You**» er ein powerballade av det amerikanske hardrockbandet Aerosmith spelt inn i lag med den amerikanske countrysongaren Carrie Underwood og gitt ut 6. april 2013, som den fjerde singelen frå Aerosmith-albumet *[[Music from Another Dimension!]]*.

## Bakgrunn
Vokalisten og låtskrivaren i Aerosmith, Steven Tyler og den mangeårige samarbeidspartnar Marti Frederiksen skreiv songen saman med bandet under øvingane til *Music from Another Dimension!*. Tyler song han med ei «emosjonell stemme» som likna på hitten deira «Cryin'» frå 1993, og songen fekk ein romantisk countrylyd.

Tyler kommenterte: «Då han var ferdig, vart det diskutert at eg kanskje song han litt for country. Og heile tida tenkte me, burde me få inn nokon?». Tyler kontakta countrysongaren Carrie Underwood, som han hadde samarbeidd med dei siste åra, inkludert ein duett på ein Country Music Television Special i 2012 og ein opptreden på Academy of Country Music Awards i 2011, der Tyler og Underwood framførte Aerosmith-klassikaren «Walk This Way» saman, og dessutan Underwood-songen «Undo It», som var skriven i lag med Frederiksen. Den dagen Tyler kontakta Underwood, var ho tilfeldigvis i byen, men måtte reisa neste morgon, så Tyler spurde henne om ho kunne komma inn på plate den kvelden, og ho gjekk med på det.

## Mottaking
Omtrent 2,5 månader etter utgivinga av *Music from Another Dimension!*, vart «Can't Stop Lovin' You» gitt ut som singel til ulike radioformat den 21. januar 2013.  Examiner.com skreiv at songen har «country-pop gitarpartar og melodi som blir hengjande i øyra, rett i Underwood sin smak.». Aerosmith-gitaristen Joe Perry var i utgangspunktet skeptisk til samarbeidet med Underwood, men etter å ha høyrt han sa han: «Stemmene deira passa veldig bra saman. Det høyrest ikkje påtvinga  ut. Det var heilt rett.»

## Kjelder

**Denne artikkelen bygger på «[[:en:Can't Stop Lovin' You (Aerosmith song)|Can't Stop Lovin' You (Aerosmith song)]]» frå ,  den 17. mai 2023.* 
*** oppgav desse kjeldene:* &nbsp;
Lover Alot

«**Lover Alot**» er ein song av det amerikanske hardrockbandet Aerosmith som kom ut 22. august 2012. Han vart gjeven ut på det 15. studioalbumet deira, *[[Music from Another Dimension!]]*. Songen vart spelt på radiostasjonar i Nord-Amerika ei veke før han vart gitt ut som singel. Saman med albumet vart songen deretter offisielt gitt ut 6. november 2012. Songen er kjend for å innehalda låtskrivardebuten til to personar: Jesse Sky Kramer (son av Joey Kramer) og Marco Moir (gitarteknikar for Brad Whitford).

Den 25. januar 2013 vart det annonsert at songen ville komma til *[[Rock Band 3]]* som nedlastbart innhald saman med fem andre Aerosmith-songar som ein del av «Aerosmith's Greatest Dimension»-pakken. Pakken vart gitt ut 29. januar 2013.

## Salslister

## Kjelder

**Denne artikkelen bygger på «[[:en:Lover Alot|Lover Alot]]» frå ,  den 17. mai 2023.* 
*** oppgav desse kjeldene:* &nbsp;
Avtale

Ein **avtale**, eller **kontrakt**, er i juridisk forstand ei skriftleg eller munnleg semje mellom to eller fleire partar om forhold av rettsleg karakter. Etter hovudregelen i den norske avtalelova blir ein avtale til ved at ein part aksepterer eit tilbod som den andre parten har sett fram, og det er overeinsstemming mellom tilbod og aksept. Avtaleinngåing skjer likevel ofte etter ein meir komplisert prosess med tilbod fram og tilbake før ein oppnår semje. 

Etter norsk lov er munnlege avtalar like bindande som skriftlege avtalar, om ikkje anna er blitt bestemt i lov eller føregåande avtale mellom dei same partane.

For å sikra bevis for ein munnleg avtale, bør det vera vitne til stades ved inngåinga av avtalen eller det må finnast anna prov som kan sannsynleggjera at det er inngått ein avtale med eit bestemt innhald. Ein avtale mellom to partar om ein fast eigedom må ha skriftleg form dersom han skal ha eit sikra rettsvern med omsyn til utanforståande ved tinglysing.

Det finst ein del standardiserte mønster for skriftleg utforming av forskjellige typar avtalar, m.a. utarbeidde gjennom Forbrukarrådet, som avtalar med handverkarar. For avtalar kring bygg og anlegg finst ein del mønster frå Norsk Standard (NS).

Om ein avtale inneheld urimelege vilkår eller krav, kan han setjast heilt eller delvis til side av ein domstol, eller av Forbrukarombodet om avtalen gjeld varer og tenester til ein forbrukar.

Når det blir inngått avtalar om større verdiar, bruker ein vanlegvis skriftleg form. Dette blir t.d. gjort ved kjøpekontraktar for bil, båt og fast eigedom, og dessutan ved offentlege innkjøp og bygge- og anleggskontraktar (entrepriseprosjekt). Avtalar i samband med m.a. offentlege innkjøp og entrepriseprosjekt blir normalt inngåtte ved underskrift på eit særskilt avtaledokument. Ved offentlege innkjøp er det påbode at avtale blir inngått etter konkurranse «så langt det er mulig», ifølgje innkjøpslova § 5.

Avtale mellom partane i arbeidslivet blir kalla tariffavtale eller overeinskomst.

Avtale mellom to eller fleire statar blir gjerne kalla traktat eller konvensjon.

## Kjelder

* Avtalerett

## Kjelder


**Denne artikkelen bygger på «[[:no:Avtale|Avtale]]» frå ,  den 17. mai 2023.*  

## Bakgrunnsstoff

* Avtaleloven
Marius Johnsen

**Marius Johnsen** () er ein norsk tidlegare fotballspelar frå Kristiansand, best kjend for sine fem sesongar som Start-spelar. Han var jamnast forsvarsspelar. Målvakta Espen Johnsen er bror hans.

## Karriere
### Klubbspel
Marius Johnsen var aktiv i Vigør på nivå 4 til 2001. Frå 2002 til 2006 spelte han på IK Start sitt lag i vekselvis eliteserien og på nivå 2 i seriesystemet. Særleg utmerkte han seg frå 2003-sesongen, der han fram om alt imponerte med gode langskot. Med 8 mål i 2005-sesongen vart han Start sin toppskårar då laget enda på andreplass i eliteserien. Vårsesongen 2007 gjorde Johnsen teneste for FC Köln i tysk andredivisjon. I juni 2007 skreiv han kontrakt med Lillestrøm SK. Bortsett frå 2008-sesongen gjekk han mykje skadd, og la opp etter å ha spelt ein einaste seriekamp i 2010.

### Landslagsspel
Johnsen deltok i fire landskampar i 2005 og to landskampar i 2006. Han fekk sin sjuande og siste landkamp 7. februar 2007 i Rijeka i Kroatia. Fem av desse kampane enda med norsk siger. Mellom anna mot Sverige på bortebane i 2005, og over Ungarn med 4–1 i ein EM-kvalifiseringskamp i Budapest 2. september 2006.

### Merittar
*Sølv i eliteserien: 2005 med IK Start

## Kjelder

**Denne artikkelen bygger på «[[:en:Marius Johnsen|Marius Johnsen]]» frå ,  den 18. mai 2023.*  
*Marius Johnsen i eu-football
Otto Lous Mohr

**Otto Lous Mohr** () var ein norsk lækjar og universitetsrektor. Han var gift med Tove Mohr og bror til Hugo Lous Mohr. Tove Pihl var dotter hans.

## Karriere
Otto Lous Mohr tok medisinsk embetseksamen i 1917, og var professor i anatomi frå 1919 til 1952 ved Universitetet i Oslo. I tida frå 1938 var han styrar av Universitetets arvelighetsinstitutt, i tillegg var han frå 1946 rektor ved universitetet til han gjekk av i 1952. 

Attåt ei rad genetiske og biologiske avhandlingar skreiv Mohr fleire lærebøker og populærvitskaplege bøker. Hans *Arvelighet og sykdom* kom også ut i Sverige, USA og Kina. Han gav også ut publikasjonar om humanistiske og sosiale emne.

Mohr tok initiativet til at Norges almenvitenskapelige forskningsråd vart oppretta. Frå 1945 til 1957 var han styreformann i Norsk Rikskringkasting.

## Kjelder
*
Hiroyuki Tomita

**Hiroyuki Tomita** () er ein japansk tidlegare turnar frå Osaka. Han vart verdsmeister 2005 i mangekamp og vann gullmedalje med Japans mannskap under dei olympiske leikane i Athen i 2004.

## Karriere
Tomita gjekk til topps i skranke-øvinga under asialeikane 2002. Året etter vart han tredjemann i mangekampen ved Turn-VM 2003 i Anaheim, fekk også bronse i lagtevlinga. Saman med fem lagkameratar tok han gull under Sommar-OL 2004 i Athen, individuelt vann han sølvmedaljen i skranke. Tomitas største prestasjon var sigeren i mangekampen i Turn-VM 2005 i Melbourne. Eitt år seinare, ved verdsmeisterskapen i Århus, kom han på sølvplass i mangekampen og i skranke, og fekk bronse med Japan sitt lag. På tampen av 2006 vann han bøylehest under asialeikane i Doha. Tomita og Japan sikra seg sølvmedaljar i lagtevlinga i så vel Turn-VM 2007 som Sommar-OL 2008.

## Kjelder

**Denne artikkelen bygger på «[[:en:Hiroyuki Tomita|Hiroyuki Tomita]]» frå , den 18. mai 2023.*
'74 Jailbreak

*** '74 Jailbreak*** er ein EP av det australske rockebandet AC/DC, gitt ut i 1984. Han består av fem spor som tidlegare berre hadde vorte gitt ut i Australia. Trass i tittelen til EP-en vart songen «Jailbreak» faktisk spelt inn i 1976 og vart opphavleg gitt ut det året på den australske versjonen av albumet *[[Dirty Deeds Done Dirt Cheap]]*. Dei fire andre spora vart opphavleg gitt ut på den australske versjonen av debutalbumet til bandet, *[[High Voltage (1975)|High Voltage]]*, spelt inn i 1974 og gitt ut tidleg året etter.

Songen «Jailbreak» vart gitt ut som singel med tilhøyrande musikkvideo samtidig med EP-en. *'74 Jailbreak* vart gitt ut på nytt over heile verda i 2003 som ein del av AC/DC Remasters-serien.

## Innhald

## Medverkande
* Bon Scott&nbsp;– solovokal
* Angus Young&nbsp;–  sologitar (spor 1 og 5), rytmegitar
* Malcolm Young&nbsp;– rytmegitar, sologitar (spor 2, 3 og 4), korvokal
* George Young&nbsp;– produsent, korvokal, trommer – bassgitar på alle utanom «Jailbreak »
* Mark Evans&nbsp;– bassgitar on «Jailbreak»
* Phil Rudd&nbsp;– trommer & perkusjon on «Jailbreak»
* Tony Currenti&nbsp;– trommer & perkusjon på spor 2-4
* Harry Vanda&nbsp;– produsent

## Salstrofé

## Kjelder

**Denne artikkelen bygger på «[[:en:&#39;74 Jailbreak|&#39;74 Jailbreak]]» frå ,  den 18. mai 2023.* 
*** oppgav desse kjeldene:* &nbsp;
Fjellprydfamilien

**Fjellprydfamilien** (Diapensiaceae) er ein plantefamilie som høyrer til ordenen Ericales. Han omfattar 15 artar i 6 planteslekter. Fjellpryd (*Diapensia lapponica*) er vanleg i fjellet i Noreg på tørre og skrinne rabbar, men manglar i dei sørlegaste fjellområda.

Plantar i denne slekta har lita økonomisk tyding, men nokre av dei blir dyrka av blomehandlarar.

## Utbreiing
Dei fleste plantane i familien finst i Nord-Amerika og Aust-Asia. 

## Kjelder

**Denne artikkelen bygger på «[[:no:Fjellprydfamilien|Fjellprydfamilien]]» frå ,  den 19. mai 2023.*  

**Denne artikkelen bygger på «[[:en:Diapensiaceae|Diapensiaceae]]» frå ,  den 19. mai 2023.*  

## Bakgrunnsstoff
*
Nikolaj Krjukov

**Nikolaj Vjatsjeslavovitsj Krjukov** () er ein russisk tidlegare turnar frå Voronezj. Han vart verdsmeister 1999 i mangekamp og vann olympisk gullmedalje 1996 i lagtevlinga for Russland.

## Karriere
Frå 1996 til 2008 deltok Krjukov i ei rad olympiske sommarleikar og verds- og europameisterskap i turn. Han opna medaljesankinga då Russlands mannskap vann lagtevlinga ved Sommar-OL 1996 i Atlanta. Under Turn-VM 1997 tok han sølv i hopp og bronse i lagtevlinga. To år seinare sigra han i mangekampen ved Verdsmeisterskapen i turn 1999 i Tianjin, der han elles fekk ein sølvmedalje i lagtevlinga og bronsemedaljen på bøylehesten. 

I Sydney-OL 2000 enda Russland og Krjukov på bronseplass i lagtevlinga. Han var så med på å vinne mix-lagtevlinga i EM 2001 i Riesa, året etter vart det sølv i mannskapstevlinga ved EM 2002 i Pátra. Sidan sikra han seg ein ny VM-bronse i bøylehest ved Turn-VM 2003. Åra 2005 til 2008 sanka han årleg seg ein sølv- eller ein bronsemedalje i anten europameisterskap eller verdsmeisterskap. Under EM 2008 var han ein av fem russiske turnar som gjekk til topps i lagtevlinga.

## Kjelder

**Denne artikkelen bygger på «[[:en:Nikolai Kryukov (gymnast)|Nikolai Kryukov (gymnast)]]» frå ,  den 19. mai 2023.*  

## Bakgrunnsstoff

*Nikolaj Krjukov i olympedia.org